|  |
| --- |
| **หลิง เสี่ยวหยู** |
|  |
| **หลิง เสี่ยวหยู** จากเทคเคน |
| **ชื่อ** | หลิง เสี่ยวหยู |
|  |
|  |
| **รูปแบบการต่อสู้** | กังฟูผสมฝ่ามือปากัว |
|  |
| **สัญชาติ** |  จีน |
|  |
| **ส่วนสูง** | 157 ซม. |
| **น้ำหนัก** | 42 กก. |
|  |
| **กรุ๊ปเลือด** | A |
|  |
| **สิ่งที่ชอบ** | เกาลัด, กุ้ง, สวนสนุก, เป็ดปักกิ่ง, แพนด้า, หวัง จินเร และ จิน คาซามะ |
| **งานอดิเรก** | เดินทางไปยังสวนสนุกทั่วโลก |
|  |
|  |
| **สิ่งที่เกลียด** | ครูคณิตศาสตร์ |
| **ความสัมพันธ์** | เฮย์ฮาจิ มิชิม่า (พ่อเลี้ยง)คาซูยะ มิชิม่า (ลูกพี่ลูกน้อง) |
|  |
|  |
|

**หลิง เสี่ยวหยู** (จีน: 凌 曉雨; ญี่ปุ่น: リン・シャオユウ; อังกฤษ: Ling Xiaoyu) ตัวละครนักสู้จากเกมซีรีส์เทคเคน ซึ่งเป็นนักเรียนมัธยมปลายของโรงเรียนมิชิม่า โดยเป็นเพื่อนร่วมรุ่นกับ จิน คาซามะ และ มิฮารุ ฮิราโนะ เธอเป็นผู้ใช้วิชากังฟูผสมฝ่ามือปากัวในการต่อสู้ และมีความใฝ่ฝันที่จะสร้างสวนสนุกขนาดใหญ่ในประเทศจีน นอกจากนี้ ฉากจบของเทคเคนภาค 3 และ 5 ของเสี่ยวหยู เป็นฉากจบของเทคเคนที่สร้างโดยภาพสองมิติผสมกับสามมิติ ซึ่งแตกต่างกับฉากจบของคนอื่นที่เป็นสามมิติล้วน ผู้ให้เสียงพากย์หลิง เสี่ยวหยู คือยูมิ โทอูมะ ตั้งแต่ภาค 3 เป็นต้นมาโดยเป็นภาษาญี่ปุ่นล้วนแม้เธอจะเป็นชาวจีนก็ตาม

หลิง เสี่ยวหยู ยังปรากฏตัวนอกเหนือจากซีรีส์หลัก โดยเธอได้ปรากฏตัวในเทคเคน ภาคการ์ดแชลเลนจ์, แท็กทัวร์นาเมนท์ และแอดวานซ์ นอกจากนี้ เธอยังปรากฏตัวในสแมชคอร์ท เทนนิสโปร ทัวร์นาเมนท์ 2 ในฐานะตัวละครพิเศษด้วยเช่นกัน

ประวัติตามท้องเรื่อง
--------------------

เทคเคนภาค 3 - 4
ขณะที่หลิง เสี่ยวหยู มีอายุได้ 16 ปี เธอได้มีความฝันที่จะสร้างสวนสนุก แต่ไม่รู้จะทำเช่นไรจึงไปปรึกษากับคุณตาของเธอซึ่งมีชื่อว่าหวัง จินเร โดยหวังเองก็เป็นอาจารย์ของเธอด้วยเช่นกัน เขาบอกว่ามีเศรษฐีผู้หนึ่งในตระกูลมิชิม่าที่อาจทำให้ความฝันของเธอเป็นจริงได้ แล้วเธอก็ทราบว่าเฮย์ฮาจิ มิชิม่าเดินทางไปฮ่องกงโดยทางเรือ เพื่อเชิญให้หวัง จินเร เข้าร่วมการแข่งขัน โดยที่เฮย์ฮาจิ ไม่ทราบว่า หลิง เสี่ยวหยูเองได้แอบตามไปด้วย เมื่อเฮย์ฮาจิได้ยินเสียงบนเรือก็พบว่าเธอได้ต่อสู้กับการ์ดบนเรือ แล้วหลิงก็เล่าถึงความฝันที่จะสร้างสวนสนุกให้แก่เฮย์ฮาจิได้รับรู้ เฮย์ฮาจิจึงเสนอเงื่อนไขว่าหากเธอชนะการแข่งขันศึกราชันย์กำปั้นเหล็กครั้งที่ 3 จะสร้างสวนสนุกให้ หลิง เสี่ยวหยู จึงเข้าร่วมการแข่งขันดังกล่าวด้วยหวังว่าเฮย์ฮาจิจะสร้างสวนสนุกให้แก่เธอ

ต่อมา หลิง เสี่ยวหยู ได้เป็นนักเรียนที่โรงเรียนมัธยมมิชิม่า ในระหว่างที่เป็นนักศึกษาของโรงเรียนแห่งนี้เธอก็ได้มีโอกาสฝึกซ้อมการต่อสู้อยู่เสมอ ทุกอย่างดูสมบูรณ์เพียบพร้อมสำหรับเธอ แต่ก็ดูเหมือนกับเป็นเรื่องที่น่าเบื่อหน่ายที่ต้องทำซ้ำๆอยู่ทุกวัน กระทั่งวันหนึ่ง เธอได้รับอีเมลเตือนถึงอันตรายจากเฮย์ฮาจิ แต่เธอก็ไม่ทราบชื่อผู้ส่งอีเมลมาให้ หลิงเข้าใจว่าน่าจะเป็นจิน คาซามะซึ่งหายตัวไปในการแข่งขันศึกราชันย์กำปั้นเหล็กครั้งที่ 3 ที่ส่งมา หลิง เสี่ยวหยู เริ่มมีความสงสัยถึงเงื่อนงำของเฮย์ฮาจิรวมทั้งธุรกรรมต่างๆของบริษัทเครือตระกูลมิชิม่า เมื่อการแข่งขันศึกราชันย์กำปั้นเหล็กครั้งที่ 4 เริ่มขึ้น เธอจึงตัดสินใจเข้าร่วมการแข่งขันโดยหวังว่าจะได้พบกับจิน คาซามะอีกครั้ง รวมทั้งหมายที่จะเปิดโปงความลับของบริษัทเครือตระกูลคาซามะด้วยเช่นกัน

การตอบรับ
---------

เว็บไซต์เกมเดลีได้ตั้งข้อสังเกตว่า "เป็นไปไม่ได้ที่จะไม่ชอบเสี่ยวหยู" โดยได้อธิบายว่าเธอมีทั้งเสน่ห์และบุคลิกที่เข้มแข็ง ในบทความต่อมาพวกเขาได้ยกให้เธอเป็นหนึ่งในตัวละครหญิงชาวเอเชียที่ได้รับความนิยม โดยกล่าวถึงเธอว่า "ความสุขยังคงมีอยู่ให้เห็น"

อ้างอิง
-------

1. ↑  Gamespot (อังกฤษ)
2. ↑  ข้อมูลเกี่ยวกับ "หลิง เสี่ยวหยู" (TEKKEN ThailandZ.com) เก็บถาวร 2010-03-23 ที่ เวย์แบ็กแมชชีน (ไทย)
3. ↑  Babes of Tekken. GameDaily. Retrieved on 2008-12-26
4. ↑  Workman, Robert (2009-02-06). Babe of the Week: Asian Beauties เก็บถาวร 2018-08-12 ที่ เวย์แบ็กแมชชีน. GameDaily. Retrieved on 2009-02-09

แหล่งข้อมูลอื่น
---------------

 วิกิมีเดียคอมมอนส์มีสื่อเกี่ยวกับ หลิง เสี่ยวหยู

* ข้อมูลเกี่ยวกับ "หลิง เสี่ยวหยู" (Tekkenpedia) (อังกฤษ)
* ข้อมูลเกี่ยวกับ "หลิง เสี่ยวหยู" (อังกฤษ)

| * ด
* ค
* ก
*เทคเคน* |
| --- |
| ภาคหลัก | 
* *เทคเคน*
* *2*
* *3*
* *4*
* *5*
	+ *ดาร์กเรซูเรคชัน*
* *6*
* *7*
* *8*

 |
| *แท็กทัวร์นาเมนท์* | 
* *แท็กทัวร์นาเมนท์*
* *แท็กทัวร์นาเมนท์ 2*

 |
| ภาคเสริม | 
* *การ์ดแชลเลนจ์*
* *แอดวานซ์*
* *เดธ บาย ดีกรีส์*
* *รีโซลูต*
* *สตรีทไฟเตอร์ X เทคเคน*
* *เทคเคน X สตรีทไฟท์เตอร์* (ถูกยกเลิก)
* *โปเก็น ทัวร์นาเมนต์*
* *โมบายล์*

 |
| ภาพยนตร์, อนิเมชัน | 
* *เทคเคน*
* *เทคเคน: บลัดเวนเจนซ์*
* *Tekken: ศึกสายเลือด*

 |
| ตัวละคร | 
* จินปาจิ มิชิมะ
* คาซึมิ มิชิมะ
* เฮย์ฮาจิ มิชิมะ
* คาซึยะ มิชิมะ
* จุน คาซามะ/อันโนวน์
* จิน คาซามะ
* อาสึกะ คาซามะ
* อาร์เมอร์คิง
* คิง
* แจ็ค
* นีนา วิลเลี่ยมส์
* แอนนา วิลเลี่ยมส์
* สตีฟ ฟอกซ์
* โยชิมิตสึ
* คุนิมิตสึ
* พอล ฟีนิกซ์
* มาร์แชล ลอว์
* ฟอเรสท์ ลอว์
* ลี เชาลัน/ไวโอเลต
* หวัง จินเร
* มิเชลล์ ชาง
* จูเลีย ชาง
* กันริว
* บรูซ เออร์วิน
* เหลย อู่หลง
* เบ็ค โต ซัน
* ฮวาราง
* หลิง เสี่ยวหยู
* แพนด้า
* คุมะ
* อเล็กซ์
* โรเจอร์
* โรเจอร์ จูเนียร์
* เดวิล
* เดวิล จิน
* แองเจิล
* ออการ์
* ทรู ออการ์
* ก๊อง
* คอมบ็อท
* โมคุจิน
* เท็ตสึจิน
* ไบรอัน ฟิวรี่
* ไทเกอร์ แจ็คสัน
* เอ็ดดี กอร์โด
* คริสตี มอนเตโร
* มิฮารุ ฮิราโนะ
* เรเวน
* เคร็ก มาร์ดัค
* ฝง เวย
* ลิลี่ โรชฟอร์ต
* เซอร์เกย์ ดรากูนอฟ
* ลีโอ
* ซาฟีน่า
* มิเกล คาบาเยโร่ โรโฮ
* บ็อบ
* แนนซี่ MI847J
* อาซาเซล
* ลาร์ส อเล็กซานเดอร์สัน
* อลิซา บอสโคโนวิช
* คลาวดิโอ เซราฟีโน
* โจซี ริซาล
* ลัคกี้ โคลอี
* คาตารินา อัลเวส
* โกคิ
* กีส ฮาวเวิร์ด
* น็อคทิส ลูซิส เคลัม
* นีแกน

 |